ครม.อนุมัติเพิ่มไลเซนต์ธุรกิจหลักทรัพย์ 2 ประเภท พร้อมค่าธรรมเนียม
ครม.อนุมัติเพิ่มไลเซนต์ธุรกิจหลักทรัพย์ 2 ประเภท พร้อมค่าธรรมเนียม
ครม.อนุมัติเพิ่มไลเซนต์ธุรกิจหลักทรัพย์ 2 ประเภท พร้อมค่าธรรมเนียม
14 ม.ค. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติหลักการร่างกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ ..) พ.ศ. …. ตามที่กระทรวงการคลังเสนอ และให้ส่งสำนักงานคณะกรรมการกฤษฎีกาตรวจพิจารณาแล้วดำเนินการต่อไปได้ และให้กระทรวงการคลังรับความเห็นของสำนักงานสภาพัฒนาการเศรษฐกิจและสังคมแห่งชาติไปพิจารณาดำเนินการต่อไปด้วย
โดยสาระสำคัญของร่างกฎกระทรวงดังกล่าว คือ กำหนดเพิ่มประเภทใบอนุญาตประกอบธุรกิจหลักทรัพย์ 2 ประเภทคือ ใบอนุญาตประกอบธุรกิจหลักทรัพย์แบบ จ และใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล
ใบอนุญาตตามกฎกระทรวงว่าด้วยการอนุญาต          ใบอนุญาตตามร่างกฎกระทรวงว่าด้วยการอนุญาต
การประกอบธุรกิจหลักทรัพย์ พ.ศ.2551ฯ                การประกอบธุรกิจหลักทรัพย์ (ฉบับที่ ..) พ.ศ. ….
1.ใบอนุญาตประกอบธุรกิจหลักทรัพย์แบบ ก           ใบอนุญาตประกอบธุรกิจหลักทรัพย์แบบ ก
2.ใบอนุญาตประกอบธุรกิจหลักทรัพย์แบบ ข           ใบอนุญาตประกอบธุรกิจหลักทรัพย์แบบ ข
3.ใบอนุญาตประกอบธุรกิจหลักทรัพย์แบบ ค           ใบอนุญาตประกอบธุรกิจหลักทรัพย์แบบ ค
4.ใบอนุญาตประกอบธุรกิจหลักทรัพย์แบบ ง           ใบอนุญาตประกอบธุรกิจหลักทรัพย์แบบ ง
5.ใบอนุญาตประกอบธุรกิจหลักทรัพย์ประเภท          ใบอนุญาตประกอบธุรกิจหลักทรัพย์แบบ จ
การเป็นที่ปรึกษาการลงทุน
6.ใบอนุญาตประกอบธุรกิจหลักทรัพย์ประเภท          ใบอนุญาตประกอบธุรกิจหลักทรัพย์ประเภท
กิจการการยืมและให้ยืมหลักทรัพย์                        การเป็นที่ปรึกษาการลงทุน
7.ใบอนุญาตประกอบธุรกิจหลักทรัพย์ประเภท          ใบอนุญาตประกอบธุรกิจหลักทรัพย์ประเภท
การจัดการเงินร่วมลงทุน                                     กิจการการยืมและให้ยืมหลักทรัพย์
8.ใบอนุญาตประกอบธุรกิจหลักทรัพย์ประเภท
การจัดการเงินร่วมลงทุน
9.ใบอนุญาตประกอบธุรกิจหลักทรัพย์ประเภท
การจัดการกองทุนส่วนบุคคล
โดยกำหนดเพิ่มเติมค่าธรรมเนียมการขอรับใบอนุญาตสำหรับใบ จ และใบ PE ที่ชำระแก่สำนักงาน ก.ล.ต.ดังนี้
2.1 ค่าพิจารณาคำขอรับใบอนุญาตสำหรับใบ จ และใบ PE คิดในอัตรา 3 หมื่นบาทต่อใบอนุญาต ซึ่งเป็นอัตราเดียว
กับใบอนุญาตประเภทอื่น
2.2 ค่าธรรมเนียมใบอนุญาต
2.2.1 ค่าธรรมเนียมใบอนุญาตสำหรับใบ จ คิดในอัตรา 5 ล้านบาท โดยหากต่อไปผู้ที่ได้รับใบ จ จะ
ขอใบอนุญาตเป็นใบอนุญาตประกอบธุรกิจหลักทรัพย์แบบ ก (ใบ ก) จะต้องชำระค่าธรรมเนียมใบอนุญาต 15 ล้านบาท
2.2.2 ค่าธรรมเนียมใบอนุญาตสำหรับใบ PF คิดในอัตรา 1 ล้านบาท
3.แก้ไขเพิ่มเติมคุณสมบัติของผู้ขอรับใบอนุญาตประกอบธุรกิจหลักทรัพย์ที่เป็นธนาคารพาณิชย์ บริษัทประกันชีวิต หรือ
สถาบันการเงินอื่นตามที่คณะกรรมการกำกับหลักทรัพย์และตลาดหลักทรัพย์ประกาศกำหนด ต้องแสดงได้ว่าหน่วยงานที่กำกับดูแลยินยอมให้ประกอบธุรกิจหลักทรัพย์ตามประเภทที่ขอรับใบอนุญาต
4.แก้ไขเพิ่มเติมการคืนใบอนุญาตประกอบธุรกิจหลักทรัพย์เดิม โดยให้ดำเนินการดังนี้
4.1 กรณีที่เป็นการขอรับใบ ก ให้ผู้ขอรับใบอนุญาตคืนใบ จ
4.2 กรณีที่เป็นการขอรับใบ จ ให้ผู้ขอรับใบอนุญาตคืนใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน และหรือกิจการการยืมและให้ยืมหลักทรัพย์
5.แก้ไขเพิ่มเติมอำนาจของหนักงานเจ้าหน้าที่ในการเข้าตรวจสอบผู้ขอรับใบอนุญาตให้รองรับการเข้าถึงด้วยระบบคอมพิวเตอร์หรืออุปกรณ์อื่นใดได้